དབེན་པ་ལ་མངོན་པར་དགའ་བའི་གཏམ།
་པའི་
ཕྱོགས་བཅུའི་རབ་འབྱམས་རྒྱལ་བ་ཐམས་ཅད་ཀྱི། །མཁྱེན་བརྩེ་ནུས་
རང་གཟུགས་དུས་ཀྱི་མཐར། །ངུར་སྨྲིག་འཛིན་པའི་ཟོལ་ལ་ཉེར་བརྟེན་པ། །འདོད་
རྒུའི་དཔལ་སྟེར་བླ་མར་སྙིང་ནས་འདུད། །མདོ་རྒྱུད་དམ་པའི་ལེགས་བཤད་ཐམས་
ཅད་ལས། །དང་བོའི་ལས་ཅན་བྱང་ཆུབ་སྒྲུབ་པ་ལ། །དབེན་པ་ཁོ་ན་བསྔགས་
པས་ཡིད་དྲངས་ནས། །བདག་ལྟ་བླུན་པོ་ཡིས་ཀྱང་འདི་སྐད་སྨྲ། །ཨེ་མ་བས་མཐའ་
དབེན་པའི་ནགས་ཀྱི་ཁྲོད། །འདུ་འཛིས་རབ་དབེན་ཆོས་སྤྱོད་ངང་གིས་འཕེལ། །
ཉམས་དགའི་གནས་འདི་བདེ་ཆེན་རབ་རྒྱས་ཞེས། །མིང་དུ་ཆགས་པ་དོན་དང་
མཐུན་པ་ཉིད། །རྒྱབ་རི་སྲ་བརྟན་དུང་དཀར་ལྟ་བུའི་བྲག །འགྱུར་མེད་ཏིང་འཛིན་
བརྟན་པ་ལེགས་མཚོན་ཞིང་། །འོག་གཞི་བདེ་སྐྱོང་འཁོར་ལོའི་རྣམ་པ་ཡིས། །བདེ་
ཆེན་ལྷན་སྐྱེས་ཡེ་ཤེས་འཕེལ་བ་མཚོན། །ཆོས་དབྱིངས་བྷ་གའི་དབྱིངས་ཅན་བྲག་
ཕུག་དང་། །བདེ་ཆེན་རྡོ་རྗེ་མཚོན་པའི་རི་ཕྲན་ནི། །ཐབས་ཤེས་ཟུང་དུ་འབྲེལ་བས་
སྲིད་ཞི་ཡི། །རྒུད་པ་མ་ལུས་ཅིག་ཅར་སེལ་བ་ཉིད། །དེ་ཉིད་ཤེས་པས་འདོད་པའི་ཡོན་
ཏན་ལ། །ཉམ་ང་མེད་པར་སྤྱོད་པ་མཚོན་པའི་བརྡར། །བ་ལང་དབྱིབས་ཅན་རི་བོ་
མཆོད་པའི་ཚུལ། །མདུན་གྱི་ཕྱོགས་སུ་ཆེད་དུ་བཀོད་པ་བཞིན། །ལྷག་བསམ་འཛིན་
མ་ལས་འཁྲུངས་ཉམས་ལེན་གྱི། །ལྗོན་བཟང་ཟུང་འཇུག་འབྲས་ལྡན་འདི་འདྲ་ཞེས། །
འབྲས་བུའི་ཁུར་གྱིས་སྙེམས་པའི་ལྗོན་པ་རྣམས། །བསེར་བུས་བསྐྱོད་པ་ཚིག་ཏུ་སྨྲ་
- 32 -

བ་བཞིན། །རྣལ་འབྱོར་འདུ་འཛིར་གྱུར་ན་མི་རུང་ཞེས། །ཕྱོགས་ཀུན་ལྗོན་ཤིང་
བར་མཚམས་མེད་པར་དཀྲིགས། །འཇིགས་རུང་སྟག་གཟིག་དོམ་དྲེད་གཅན་
གཟན་རྣམས། །དགྲ་ཇག་ཆོམ་རྐུན་སྲུང་བའི་སྒོ་བ་བཞིན། །ལུས་མཛེས་བག་ཕེབས་
རི་དྭགས་སྣ་ཚོགས་པ། །ནུ་ཞོས་ལུས་བརྟས་ཕྲུ་གུར་བཅས་པ་རྣམས། །སྔོ་ལྗང་ནེའུ་
གསིང་ངོགས་སུ་རྩེ་བ་ཡིས། །སྒྲུབ་པ་པོ་ཡི་སྐྱོ་བ་སེལ་བར་བྱེད། །སྣ་ཚོགས་ཚོན་གྱིས་
བསྒྱུར་འདྲའི་ཁ་དོག་ཅན། །སྐད་སྙན་རོལ་མོ་འབྱིན་པའི་འདབ་ཆགས་ཚོབ ཀས། །
མཉེན་ལྕུག་འཁྲི་ཤིང་ཁྲོད་དུ་གར་བསྒྱུར་བས། །ཡིད་ལ་དགའ་བདེའི་ངོ་མཚར་ཅིར་
ཡང་སྦྱིན། །གཅིག་ཏུ་མ་ངེས་སྣ་ཚོགས་ཁ་དོག་དབྱིབས། །རྣམ་བཀྲ་ཡིད་འཕྲོག་མེ་
ཏོག་གཞོན་ནུ་རྣམས། །བཟང་པོའི་དྲི་ངད་རླུང་གི་བཞོན་པ་ལ། །བསྐྱོན་ཏེ་རྣལ་
འབྱོར་བ(པ)ལ་མཆོད་པ་བཞིན། །ཡིད་དུ་འཐད་པའི་དྭངས་བསིལ་ཉལ་འགྲོའི་
རྒྱུན། །རོ་བཅུད་ནུས་པ་ཕུན་སུམ་ཚོགས་ལྡན་པ། །གནས་འདིར་བཞུགས་པའི་བླ་
མ་མཆོད་གསུམ་ལ། །མཆོད་ཡོན་ཚུལ་གྱིས་ཆད་པ་མེད་པར་སྦྲེངས། །མཁའ་ལ་བླ་
བྲེར་ཆགས་པའི་སྤྲིན་དཀར་དང་། །ས་ལ་དུས་བཞིའི་འགྱུར་བ་སྣ་ཚོགས་སོགས། །
སྒྲུབ་ལ་གཡེངས་མེད་བརྩོན་པར་ཉེར་བསྐུལ་བའི། །མི་རྟག་སྒྱུ་མའི་སློབ་དཔོན་
མང་དུ་བཞུགས། །སྙིང་རྗེས་དྲངས་ནས་གཞན་ཕན་ཁོ་ན་ལ། །བརྩོན་པ་སྙིང་སྟོབས་
ཆེ་ལྡན་ངང་ཚུལ་ཏེ། །དེ་ཡི་གཟི་བྱིན་ཉིད་ཀྱང་འདི་འདྲ་ཞེས། །མཁའ་ལ་ཉི་མའི་
དཀྱིལ་འཁོར་གསལ་བར་སྣང་། །ས་དང་ལམ་གྱི་ཡོན་ཏན་ཆ་ཤས་ཀུན། །ཡོངས་སུ་
རྫོགས་པས་མུན་པའི་སྐྱོན་མཐའ་དག །ཡོངས་སྤངས་ཞི་བ་བསིལ་བའི་དངོས་ཐོབ་
ཅེས། །ཡོངས་རྫོགས་ཟླ་བ་རྒྱས་པའི་དཀྱིལ་འཁོར་ཤར། །ཆོས་བཞིན་སྒྲུབ་ལ་མངོན་
པར་དགའ་བ་ཡི། །མཐུ་ཆེན་བྲག་ལྷ་བན་གཞོན་ཀླུ་མོར་བཅས། །ཅིར་ཡང་རྫུ་བའི་
འཕྲུལ་གྱི་རྣལ་འབྱོར་ལ། །གང་བསམ་ཡིད་བཞིན་འགྲུབ་པའི་སྡོང་གྲོགས་བྱེད། །ཨེ་
.33 -

མ་ཕྱི་དང་ནང་གི་ཡོན་ཏན་ཀུན། །མ་ཚང་མེད་པར་རྫོགས་པ འི་དབེན་པའི་
གནས། །འདི་ཡི་ཡོན་ཏན་འདི་ལྟ་བུ་ཞིག་ཅེས། །དགའ་བའི་ཅ་ཅོ་མི་འབྱིན་ཤེས་ལྡན་
སུ། །ཀྱེ་མ་འཇིག་རྟེན་སྐྱེ་བོ་ཤིན་ཏུ་བླུན། །འདི་ལྟའི་བདེ་ཞིང་སྐྱིད་པའི་གནས་སྤངས་
ནས། །ཉོན་མོངས་ཆུ་སྲིན་གདུག་པས་ཡོངས་གང་བའི། །གྲོང་གི་མཚོ་ལ་ཆགས་པར་
བྱེད་པ་ཅི། །དེ་ལྟ་མོད་ཀྱི་ལས་དབང་བཅོས་སུ་མེད། །རྭ་བར་བསྐོར་བའི་རི་དྭགས་ཇི་
བཞིན་དུ། །གཞན་དབང་ཁོ་ནར་གྱུར་པ་བདག་ལྟ་ནི། །མི་འདོད་བཞིན་དུ་འདུ་
འཛིའི་འདམ་དུ་ལྷུང་། །ཆོས་བཞིན་སྒྲུབ་པའི་སྨོན་པ་བཟློ་བཞིན་དུ། །སྣ་ཚོགས་རྐྱེན་
གྱིས་གོ་སྐབས་ཀུན་འཕྲོག་ནས། །འཚོ་བའི་འདུ་བྱེད་གནས་པ་ཙམ་ཞིག་ཏུ། །གྱུར་
འདི་བསམ་གྱིན་སྐྱོ་བས་མཆི་མ་དཀུ །བསླུ་མེད་བདེན་གསུངས་ཐུབ་པ་ཆེན་པོ་དེས། །
ཆོས་ཕྱིར་དབེན་པའི་ནགས་སུ་འགྲོ་འདོད་པས། །གོམས(གོམ) བདུན་བོར་བ་རྒྱལ་
རྣམས་བསྙེན་བཀུར་བའི། །བསོད་ནམས་ལས་ལྷག་གསུངས་པས་བདག་ཡིད་དྲངས། །
དེ་ཕྱིར་སྙིང་ནས་ལྷ་ཆོས་སྒྲུབ་པ་དག །རྒྱལ་བས་བསྔགས་པའི་བས་མཐའི་ནགས་
ཁྲོད་དུ། །ཚེ་དང་སྒྲུབ་པ་སྙོམས་པར་འབོད་ཅིག་ཅེས། །བདག་གིས་ཐལ་མོ་སྦྱར་
ནས་གསོལ་བ་འདེབས། །འདིར་འབད་བསོད་ནམས་རྒྱ་མཚོའི་སྤྲིན་ཕུང་ལས། །མུ་
མཐའ་མེད་པའི་འཇིག་རྟེན་ཁམས་རྣམས་སུ། །གནས་སྐབས་མཐར་ཐུག་རེ་འབྲས་
ཡོངས་སྨིན་པའི། །འདོད་རྒུའི་ཆར་རྒྱུན་བཟང་པོ་འབབ་གྱུར་ཅིག ། ཅེས་དབེན་པ་ལ་
མངོན་པར་དགའ་བའི་གཏམ་འདི་ནི་བཙུན་པའི་གཟུགས་ཅན་ཆོས་མེད་ཀྱི་དྲེད་པོ་བློ་བཟང་ཆོས་
ཀྱི་ཉི་མའི་མིང་ཅན་གྱིས་ལུམྦི་ནི་སྐྱེད་ཚལ་ལྟ་བུའི་དབེན་པའི་གནས་མཆོག་བདེ་ཆེན་རབ་རྒྱས་
གླིང་ནས་ཐོལ་བྱུང་དུ་བྲིས་པའོ། །
- 34-